CELEX: 62008FA0082
Language: et
Date: 2011-04-14 00:00:00
Title: Kohtuasi F-82/08: Avaliku Teenistuse Kohtu 14. aprilli 2011 . aasta otsus — Clarke jt versus Siseturu Ühtlustamise Amet (Avalik teenistus — Ajutised teenistujad — Muude teenistujate teenistustingimuste artikkel 8 — Lepingut lõpetav tingimus, kui teenistuja ei ole kantud konkursi reservnimekirja — Avalikud konkursid OHIM/AD/02/07 ja OHIM/AST/02/07 — Isikut kahjustav meede — Lepingu heas usus täitmise põhimõte — Hoolitsemiskohustus — Hea halduse põhimõte — Keelenõuded — EPSO pädevuse puudumine — Direktiiv 1999/70/EÜ — Tähtajaline töö)

27.8.2011   
            
            
               ET
            
            
               Euroopa Liidu Teataja
            
            
               C 252/49
            
         Avaliku Teenistuse Kohtu 14. aprilli 2011. aasta otsus — Clarke jt versus Siseturu Ühtlustamise Amet
   (Kohtuasi F-82/08) (1)
   
   (Avalik teenistus - Ajutised teenistujad - Muude teenistujate teenistustingimuste artikkel 8 - Lepingut lõpetav tingimus, kui teenistuja ei ole kantud konkursi reservnimekirja - Avalikud konkursid OHIM/AD/02/07 ja OHIM/AST/02/07 - Isikut kahjustav meede - Lepingu heas usus täitmise põhimõte - Hoolitsemiskohustus - Hea halduse põhimõte - Keelenõuded - EPSO pädevuse puudumine - Direktiiv 1999/70/EÜ - Tähtajaline töö)
   2011/C 252/103
   Kohtumenetluse keel: saksa
   
      Pooled
   
   
      Hagejad: Nicole Clarke jt (Alicante, Hispaania) (esindaja: advokaat H. Tettenborn)
   
      Kostja: Siseturu Ühtlustamise Amet (kaubamärgid ja tööstusdisainilahendused) (esindaja: I. de Medrano Caballero, keda abistab advokaat D. Waelbroeck)
   
      Ese
   
   Esiteks nõue tühistada hagejate lepingutes tingimus, mis näeb ette lepingute automaatse lõpetamise juhul, kui hagejaid ei ole kantud nende ametikoha esimese avatud konkursi reservnimekirja. Teiseks nõue tunnistada, et konkurssidel OHIM/AD/07 ja OHIM/AST/02/07 puudub mõju hagejate lepingutele või nõue konkursid tühistada. Lisaks nõue mõista Siseturu Ühtlustamise Ametilt välja hagejatele tekitatud mittevaraline kahju.
   
      Resolutsioon
   
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) personaliosakonna juhataja 19. detsembri 2007. aasta otsus ning Siseturu Ühtlustamise Ameti 7. märtsi 2008. aasta otsus osas, milles viimati nimetatud otsusega jäeti rahuldamata N. Clarke’i, E. Papathanasiou ja M. Periañez-Gonzálezi vastavad taotlused, et nende ajutise teenistuja lepingus sisalduv lepingu lõpetamise tingimust ei kohaldataks seoses konkurssidega OHIM/AD/02/07 ja OHIM/AST/02/07.
            
         
               2.
            
            
               Mõista Siseturu Ühtlustamise Ametilt välja igale hagejale 2000 euro suurune summa kahju hüvitamiseks.
            
         
               3.
            
            
               Jätta Siseturu Ühtlustamise Ameti kohtukulud tema enda kanda ning mõista temalt välja hagejate kohtukulud.
            
         
      (1)  ELT C 19, 24.1.2009, lk 38.